
Europos Parlamentas,
–	atsižvelgdamas į 2025 m. vasario 19 d. Komisijos pasiūlymą dėl Miguelio Carcaño Saenzo Cenzano skyrimo Bendros pertvarkymo valdybos pirmininko pavaduotoju (C10‑0032/2025),
–	atsižvelgdamas į 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010[footnoteRef:1], 56 straipsnio 6 dalį, [1:  	OL L 225, 2014 7 30, p. 1, ELI: http://data.europa.eu/eli/reg/2014/806/oj.] 

–	atsižvelgdamas į savo 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes[footnoteRef:2], [2:  	Priimti tekstai, P8_TA(2019)0211.] 

–	atsižvelgdamas į savo 2020 m. sausio 16 d. rezoliuciją „Ekonominės ir pinigų sąjungos institucijos ir įstaigos: interesų konfliktų, pasibaigus darbiniams santykiams viešajame sektoriuje, prevencija“[footnoteRef:3], [3:  	Priimti tekstai, P9_TA(2020)0017.] 

–	atsižvelgdamas į Darbo tvarkos taisyklių 135 straipsnį,
–	atsižvelgdamas į Ekonomikos ir pinigų politikos komiteto pranešimą (A10-0026/2025),
A.	kadangi Reglamento (ES) Nr. 806/2014 56 straipsnio 4 dalyje nustatyta, kad to reglamento 56 straipsnio 3 dalyje nurodytas Bendros pertvarkymo valdybos pirmininko pavaduotojas skiriamas atsižvelgiant į nuopelnus, gebėjimus, bankų ir finansų reikalų išmanymą ir su finansų priežiūra, reguliavimu ir bankų pertvarkymu susijusią patirtį;
B.	kadangi Parlamentas yra įsipareigojęs užtikrinti lyčių pusiausvyrą aukščiausiuose postuose bankininkystės ir finansinių paslaugų srityje; kadangi visos Sąjungos ir nacionalinės institucijos ir įstaigos turi įgyvendinti konkrečias priemones lyčių pusiausvyrai užtikrinti;
C.	kadangi pagal Reglamento (ES) Nr. 806/2014 56 straipsnio 6 dalį Komisija 2025 m. sausio 15 d. patvirtino galutinį kandidatų eiti Bendros pertvarkymo valdybos pirmininko pavaduotojo pareigas sąrašą;
D.	kadangi pagal Reglamento (ES) Nr. 806/2014 56 straipsnio 6 dalį Komisija galutinį sąrašą pateikė Parlamentui;
E.	kadangi 2025 m. vasario 19 d. Komisija priėmė pasiūlymą dėl Miguelio Carcaño Saenzo Cenzano skyrimo Bendros pertvarkymo valdybos pirmininko pavaduotoju ir šį pasiūlymą perdavė Parlamentui;
F.	kadangi tada Ekonomikos ir pinigų politikos komitetas ėmėsi tikrinti į Bendros pertvarkymo valdybos pirmininko pavaduotojus pasiūlyto kandidato duomenis, ypač atsižvelgdamas į Reglamento (ES) Nr. 806/2014 56 straipsnio 4 dalyje nustatytus reikalavimus;
G.	kadangi 2025 m. kovo 3 d. Ekonomikos ir pinigų politikos komitetas surengė klausymą su Migueliu Carcaño Saenzu Cenzano, per kurį jis pasakė įžanginę kalbą ir po to atsakė į komiteto narių pateiktus klausimus;
1.	pritaria Miguelio Carcaño Saenzo Cenzano skyrimui Bendros pertvarkymo valdybos pirmininko pavaduotoju penkerių metų kadencijai;
2.	paveda Pirmininkei perduoti šį sprendimą Europos Vadovų Tarybai, Tarybai, Komisijai ir valstybių narių vyriausybėms.

